Ek is 'n ma van 'n 3 en 'n half jarige seuntjie en van 'n vier maande oue baba. Vanaf Februarie laasjaar weier my drie jarige om na sy kleuterskool te gaan. Dit het net skielik een more begin en van daar af was dit taboe. Ek het besluit om met die juffrou te praat, maar sy het kort daarna bedank en 'n nuwe juffrou het oorgeneem en sy kon nie veel van verdere hulp wees nie. Sy uitbarsting het so erg geraak, dat ek moes ophou werk en hom by die huis hou. Vir die eerste paar maande kon ek nie eers badkamer toe gaan sonder dat hy my agtervolg en aan my vasgeklou het nie. Dit het later heeltemal weggegaan dat ons nou op so 'n stadium gekom het dat ek hom by my huishulp kon los as ek gou erens moes heengaan. Hy is eintlik 'n liewe kind en is vreeslik lief vir sy baba boetie en ek sien ook geen tekens van jaloesie nie.
Ek het hierdie jaar besluit om weer stadigaan vanaf die huis te werk en my seun weer na 'n nuwe speelgroepie te stuur naby aan die huis. Ek het reeds verlede jaar begin om saam met hom te gaan vir kort rukkies en hom gewoond te maak aan die omgewing.